# 二月二龙抬头的的诗句【九篇】

来源：网络 作者：浅语风铃 更新时间：2025-05-01

*下面是为您整理的二月二龙抬头的的诗句【九篇】，仅供大家查阅。 　　>《二月一日作》　　作者：白居易　　园杏红萼坼，庭兰紫芽出。　　不觉春已深，今朝二月一。　　去冬病疮痏，将养遵医术。　　今春入道场，清净依僧律。　　尝闻圣贤语，所慎斋与疾。　...*

下面是为您整理的二月二龙抬头的的诗句【九篇】，仅供大家查阅。

　　>《二月一日作》

　　作者：白居易

　　园杏红萼坼，庭兰紫芽出。

　　不觉春已深，今朝二月一。

　　去冬病疮痏，将养遵医术。

　　今春入道场，清净依僧律。

　　尝闻圣贤语，所慎斋与疾。

　　遂使爱酒人，停杯一百日。

　　明朝二月二，疾平斋复毕。

　　应须挈一壶，寻花觅韦七。

　　>《二月二日》

　　作者：李商隐

　　二月二日江上行，东风日暖闻吹笙。

　　花须柳眼各无赖，紫蝶黄蜂俱有情。

　　万里忆归元亮井，三年从事亚夫营。

　　新滩莫悟游人意，更作风檐夜雨声。

　　>《木兰》

　　作者：李商隐

　　二月二十二，木兰开坼初。

　　初当新病酒，复自久离居。

　　愁绝更倾国，惊新闻远书。

　　紫丝何日障，油壁几时车。

　　弄粉知伤重，调红或有余。

　　波痕空映袜，烟态不胜裾。

　　桂岭含芳远，莲塘属意疏。

　　瑶姬与神女，长短定何如。

　　>《二月二日出郊》

　　[宋]王庭皀

　　日头欲出未出时，雾失江城雨脚微。

　　天忽作晴山卷幔，云犹含态石披衣。

　　烟村南北黄鹂语，麦陇高低紫燕飞。

　　谁似田家知此乐，呼儿吹笛跨牛归?

　　>《二月二日》

　　[宋]晁说之

　　柳花多情不肯新，可怜失尽汉家春。

　　二年不识挑生菜，万国谁知有杀身。

　　群盗犹多南渡客，征鸿难问北归人。

　　始知前日一樽酒，上帝升平与尔亲。

　　>《二月二日席上赋》

　　[宋]贺铸

　　仲宣何遽向荆州，谢惠连须更少留。

　　二日旧传挑菜节，一樽聊解负薪忧。

　　向人草树有佳色，带郭江山皆胜游。

　　载酒赋诗从此始，它年耆老话风流。

　　>《二月二》

　　[唐]白居易

　　二月二日新雨晴，草芽菜甲一时生。

　　轻衫细马春年少，十字津头一字行。

　　>《二月二日挑菜节大雨不能出》

　　[宋]张耒

　　久将菘芥芼南羹，佳节泥深人未行。

　　想见故园蔬甲好，一畦春水辘轳声。

　　>《二月二日遂宁北郭迎富》

　　[宋]魏了翁

　　才过结柳送贫日，又见簪花迎富时。

　　谁为贫躯竟难逐，素为富逼岂容辞。

　　贫如易去人所欲，富若可求我亦为。

　　里俗相传今已久，漫随人意看儿嬉。

本DOCX文档由 www.zciku.com/中词库网 生成，海量范文文档任你选，，为你的工作锦上添花,祝你一臂之力！